
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 801 

10 Νοεμβρίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Επίσπευση από το Δημόσιο, της διαπλάτυνσης των οδών 
Σωκράτους - Ναρκίσσου και Αλαμάνας για την κατα¬ 
σκευή των υδραυλικών έργων της Ε.Ο. Σταυρού - 

Ελευσίνας στο Δήμο Μεταμόρφωσης. 1 

Καθορισμός Γραμμής Δόμησης εντός του ορίου του οι¬ 
κισμού Ελαιοχωρίου Ν. Καβάλας. 2 


Καθορισμός χρήσης έκτασης, στην εκτός σχεδίου και ε¬ 
κτός ορίων περιοχή Ν. Σουλίου Ν. Σερρών, προκειμέ- 
νου να γίνει εγκατάσταση βιολογικού καθορισμού 
στην χοιροτροφική μονάδα των Αφων Χατζηδημη- 

τρίουΟ.Ε.. 3 

Κήρυξη αναδασωτέας έκτασης 0,500 στρεμμάτων στη θέ¬ 
ση «Δασύλλιο Ορφανιού» περιοχής Δήμου Ορφανού.. 4 

Ανακοινώσεις 

Ειδοποίηση παρακατάθεσης αποζημίωσης ακινήτων 
που έχουν ρυμοτομηθεί με το εγκεκριμένο ρυμοτομι¬ 
κό σχέδιο του Δήμου Άνω Λιοσίων για τη διάνοιξη της 
Ε.Ο. Σταυρού Ελευσίνας από την οδό 1η Μαΐου έως 
την οδό Στρατηγού Σαμουήλ σύμφωνα με τις ενδεί¬ 
ξεις της πράξης αναλογισμού 16/98. 5 

Ειδοποίηση παρακατάθεσης αποζημίωσης ακινήτων 
που έχουν ρυμοτομηθεί με το εγκεκριμένο ρυμοτομι¬ 
κό σχέδιο του Δήμου Αμαρουσίου για την κατασκευή 
χώρου εγκαταστάσεων υποστήριξης (Χ.Ε.Υ.) στην 
Ε.Ο. Σταυρού Ελευσίνας στη συμβολή της με τη Λε- 
ωφ. Κύμης, σύμφωνα με τις ενδείξεις της πράξης α¬ 


ναλογισμού 38/97. 6 

ΑΠΟΦΑΣΕΙΣ 

Αριθ. Δ12/0/36233 (1) 


Επίσπευση από το Δημόσιο, της διαπλάτυνσης των οδών 
Σωκράτους - Ναρκίσσου και Αλαμάνας για την κατα¬ 
σκευή των υδραυλικών έργων της Ε.Ο. Σταυρού - 
Ελευσίνας στο Δήμο Μεταμόρφωσης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τα διατάγματα ρυμοτομίας: α) 30.3.70 ΦΕΚ 275 
Δ714.4.70. 


2. Τις διατάξεις του Ν.Δ/τος 17.7.1923 «περί σχεδίων 
των πόλεων, κωμών και συνοικισμών του Κράτους και 
οικοδομής αυτών» (ΦΕΚ 228/16.8.1923 τ.Α'). 

3. Τις διατάξεις του Ν. 653/1977 «περί υποχρεώσεως 
των παρόδιων ιδιοκτητών κ.λπ. (ΦΕΚ 214/5.8.1977 τ.Α'), 
όπως τροποποιήθηκαν και ισχύουν σήμερα, με τους 
Ν.947/1979 ΦΕΚ 169/26.7.1979 τ.Α' και 960/1970 ΦΕΚ 
194/25.8.79 τ.Α'. 

4. Τις διατάξεις του άρθρου 25 παρ. 4 του Ν. 1418/1984 
«για τα δημόσια έργα και ρυθμίσεις συναφών θεμάτων». 

5. Τις διατάξεις του Π.Δ/τος 69/8.2.88 ΦΕΚ 28/16.2.88 
για τον Οργανισμό της Γενικής Γραμματείας Δημοσίων 
Έργων. 

6. Τις διατάξεις του Ν.Δ. 632/70, όπως αντικαταστά- 
σθηκε με τις διατάξεις του Ν.Δ. 1143/72 (ΦΕΚ 64Α/72). 

7. Την κοινή απόφαση Δ16α/04/29.11.90 (ΦΕΚ 
746/Β/30.11.90), των Υπουργών Προεδρίας και Αναπλ. 
ΠΕΧΩΔΕ «Περί εξαιρέσεως Διοικητικών Πράξεων και εγ¬ 
γράφων από τον κανόνα των τριών υπογραφών», που κοι¬ 
νοποιήθηκε με την εγκύκλιο 2. 

8. Την Δ17α/03/99/Φ. 2.2.1/29.10.96 Απόφαση ανάθε¬ 
σης αρμοδιοτήτων στον Υφυπουργό ΠΕΧΩΔΕ X. Βερελή, 
αποφασίζουμε: 

α. Την επίσπευση από το Δημόσιο της διαπλάτυνσης 
των οδών Σωκράτους - Ναρκίσσου και Αλαμάνας για την 
κατασκευή των υδραυλικών έργων της Ε.Ο. Σταυρού - 
Ελευσίνας στο Δήμο Μεταμόρφωσης. 

β. Το χαρακτηρισμό της προκείμενης πολεοδομικής 
εφαρμογής κατεπείγουσας ανάγκης και 

γ. την κατάρτιση των στοιχείων προδικασίας που προ- 
βλέπονται από το άρθρο 5 του Ν.653/1977, για να κινηθεί 
η δίκη καθορισμού των αποζημιώσεων για τις ιδιοκτησίες 
που ρυμοτομούνται. 

Η προϋπολογισμένη δαπάνη ποσού 20.000.000 δρχ. θα 
βαρύνει τις πιστώσεις του έργου 9968504 και ειδικότερα 
της ΣΑΕ 068/2 κατά το οικονομικό έτος 2000. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 12/4101 (2) 

Καθορισμός Γραμμής Δόμησης εντός τόυ ορίου του οι¬ 
κισμού Ελαιοχωρίου Ν.Καβάλας. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. - Τις διατάξεις του Ν.Δ. της 17.7.1923 «περί σχεδίων 
πόλεων & κωμών». 

2. - Τις διατάξεις του 1337/1983 (ΦΕΚ 33Α) «Επέκταση 
των πολεοδομικών σχεδίων κ.λπ.» όπως τροποιήθηκαν με 
το Ν. 1512/1985 (ΦΕΚ 4Α) «Τροπ. και συμπλήρωση πολ. 
διατάξεων κ.λπ.». 

3. - Τις διατάξεις του Ν.3.200/1955 (ΦΕΚ 97Α) «Περί δι¬ 
οικητικής αποκέντρωσης του με αρ.183 Π.Δ. της 
9.5.1986-> Μεταβίβαση αρμοδιότητας, στους Νομάρχες 
κ.λπ. 

4. - Το από 30.8.1985 Π.Δ. «Πολεοδόμηση και επέκταση 
οικισμών της χώρας μέχρι 2.000 κατοίκους και τροποίηση 
του απο 24.4.8 Π.Δ. (ΦΕΚ 414/Δ). 

5. - Το από 24.4/3.5.1985 Π.Δ. (ΦΕΚ 181/Δ) όπως τρο- 
ποιήθηκε με τα από 14.2.1997 Π.Δ. και 25.4.1989 Π.Δ. 
(ΦΕΚ 133Δ και 293Δ), άρθρο 6 παρ, 5γ. 


6. - Την με αριθμ.3306/28.4.1987 απόφ. Νομάρχη καθο¬ 
ρισμού των ορίων του οικισμού Ελαιοχωρίου. 

7. - Την με αρ. 2/2/25.1.99 γνωμοδότηση του ΣΧΟΠ Ν. 
Καβάλας και επειδή ο υφιστάμενος δρόμος είναι ο περι¬ 
μετρικός δρόμος του εγκεκριμένου σχεδίου και έχει ικα¬ 
νοποιητικό πλάτος 8 μέτρων για την εξυπηρέτηση των κυ- 
κλοφοριακών αναγκών της περιοχής, αποφασίζουμε 

1) Καθορίζουμε την θέση του κτιρίου στο με αριθμό 
1318 αγροτεμάχιο που βρίσκεται εντός του ορίου του οι¬ 
κισμού Ελαιοχωρίου στα σημεία ΔΓ που είναι το όριο του 
γηπέδου με τον εγκεκριμένο περιμετρικό δρόμο του οικι¬ 
σμού Ελαιοχωρίου πλάτους 8 μ. 

2) Η ισχύς της απόφασης αυτής αρχίζει με την δημοσί¬ 
ευση της στην Εφημερίδα της Κυβέρνησης στην οποία 
στέλνονται για δημοσίευση. 

3) Από τις διατάξεις της απόφασης αυτής δεν επιβαρύ¬ 
νεται ο προϋπολογισμός του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 22 Οκτωβρίου 1999 
Ο Νομάρχης 

ΘΕΟΔΩΡΟΣ ΚΑΛΛΙΟΝΤΖΗΣ 

Αριθ. 2964 (3) 

Καθορισμός χρήσης έκτασης, στην εκτός σχεδίου και ε¬ 
κτός ορίων περιοχή Ν. Ιουλίου Ν. Σερρών, προκειμέ- 
νου να γίνει εγκατάσταση βιολογικού καθαρισμού στην 
χοιροτροφική μονάδα των Αφών Χατζηδημητρίου. 

Ο ΝΟΜΑΡΧΗΣ ΣΕΡΡΩΝ 
Έχοντας υπ’όψη: 

1) Τις διατάξεις του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων» και ειδικότερα το άρθρο 3 αυτού. 

2) Το με αριθ. πρωτ. 638/19.3.1999 έγγραφο της Δ/νσης 
Πολεοδομίας, Περιβάλλοντος & Κτηματολογίου Ν. Σερ¬ 
ρών. 

3 ) Την υπ’ αριθ. 5576/2623/9.12.1998 απόφαση Προέ¬ 
γκρισης Χωροθέτησης του Γ.Γ. Περιφέρειας Κεντρικής 
Μακεδονίας. 

4) Τις διατάξεις του άρθρου 29Ατου Ν 1558/1995, που 
προστέθηκε με το άρθρο 27 του Ν 2081/1992, αποφασί¬ 
ζουμε: 


1 . Καθορίζεται η χρήση στα υπό στοιχεία Ε.Ζ.Η.Γ.Θ.Ε. 
και Α.Δ.Ι.Κ.Α. τμήματα του υπ’ αριθ. 243δ κοινόχρηστου α¬ 
γροτεμαχίου, εμβαδών 1620 τμ και 8019 τμ, αντίστοιχα, 
στην εκτός σχεδίου και εκτός ορίων οικισμού περιοχή Ν. 
Ιουλίου, όπως αυτά φαίνονται στο συνημμένο τοπογρα- 
φικό διάγραμμα, με κλίμακα 1:1000, για την εγκατάσταση 
βιολογικού καθαρισμού. 

2. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου 
Εμμανουήλ Παπά. 

3. Η απόφαση αυτή, μαζί με το τοπογραφικό διάγραμ¬ 
μα, με κλίμακα 1:1000, που τη συνοδεύει, να δημοσιευ- 
θούν στην Εφημερίδα της Κυβερνήσεως, έχοντας ισχύ α¬ 
πό τη δημοσίευση τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 20 Οκτωβρίου 1999 
Ο Νομάρχης 

ΑΝΑΣΤΑΣΙΟΣ ΚΑΡΥΠΙΔΗΣ 

Αριθ. 5649 (4) 

Κήρυξη αναδασωτέας έκτασης 0,500 στρεμμάτων στη 

θέση «Δασύλλιο Ορφανιού» περιοχή Δήμου Ορφανού, 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις 

α) Του άρθρου 117παρ. 3του Συντάγματος της Χώρας. 

β) Των άρθρων 38 παρ. 1 και 41 παρ. 1 του Ν. 998/79. 

γ) Του Νόμου 2240/94 «Περί συμπληρώσεως των δια¬ 
τάξεων για την Νομαρχιακή Αυτοδιοίκηση και άλλες δια¬ 
τάξεις». 

δ) Των Ν. 2399/96 (ΦΕΚ 90Α/27.5.97) και Ν. 2503/97 
(ΦΕΚ 107Α/30.5.97). 

2. Την αριθ. 2776/19-6-98 απόφαση του Γεν. Γραμματέα 
της Περιφέρειας «Περί ανάθεσης άσκησης αρμοδιοτή¬ 
των» και την αριθ. 1303/10.6.99 τροποποιητική της. 

3. Τις διαταγές του Υπουργείου Γεωργίας α) 
160417/1180/8.7.80 και β) 182447/3049/24.9.80. 

4. Την αριθ. 4518/12.10.99 πρόταση του Δασαρχείου 
Καβάλας με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας. 


5. Την αριθ. 2419/14.10.99 εισήγηση της Δ/νσης Δασών 
Ν. Καβάλας, αποφασίζουμε: 

Κηρύσσουμε αναδασωτέα με σκοπό την προστασία των 
δασικών εδαφών και δασικού περιβάλλοντος και την απο¬ 
κατάσταση της βλάστησης με φυσική η τεχνητή αναδά¬ 
σωση που καταστράφηκε από πυρκαγιά να αποκλειστεί η 
χρήση του για κάθε άλλο σκοπό, τη δημόσια δασική έκτα¬ 
ση εμβαδού ( 0,500 ) στρεμμάτων που βρίσκεται στη δα¬ 
σική θέση Δασύλλιο Ορφανίου του Δήμου Ορφανού και 
προσδιορίζεται από τα στοιχεία: 1,2,3,4 και έχει όρια: 
Ανατολικά : Κοινόχρηστη δασική έκταση 
Δυτικά: Κοινόχρηστη δασική έκταση 
Βόρεια: Κοινόχρηστη δασική έκταση 
Νότια : Κοινόχρηστη δασική έκταση, 
όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 21 Οκτωβρίου 1999 

Με εντολή Γ εν. Γ ραμ. Περιφέρειας 
Ο Διευθυντής Δασών Περιφέρειας 
ΚΩΝ/ΝΟΣ ΕΥΤΥΧΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


Αριθ.ΔΙ 2/0/36327 (5) 

Ειδοποίηση παρακατάθεσης αποζημίωσης ακινήτων που 
έχουν ρυμοτομηθεί με το εγκεκριμένο ρυμοτομικό 
, σχέδιο του Δήμου Άνω Λιοσίων για τη διάνοιξη της 
Ε.Ο. Σταυρού Ελευσίνας από την οδό 1η Μαΐου έως 
τηνοδό Στρατηγού Σαμουήλ σύμφωνα με τις ενδείξεις 
της πράξης αναλογισμού 16/98. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 17.7.1923 «περί σχεδίων, 
πόλεων, κωμών και συνοικισμών του Κράτους και οικοδο¬ 
μής αυτών» (ΦΕΚτεύχος Α' 228/16.8.1923). 

2. Τις διατάξεις του Ν. Δ/τος 797/1971 «Περί Αναγκα¬ 
στικών Απαλλοτριώσεων» (ΦΕΚ 1Α/1971). 

3. Τις διατάξεις του άρθρου 6 του Ν. 5269/31. 

4. Την εξουσιοδοτική απόφαση του Υπουργού ΠΕΧΩΔΕ 
Δ17/01/79/Φ.2.2.1/24.8.89) ΦΕΚ 666 Β\ 

5. Τις διατάξεις του Π. Δ/τος 69/88 (ΦΕΚ 28Α/88) «Περί 
Οργανισμού της ΓΓΔΕ του ΥΠΕΧΩΔΕ». 

6. Τον πίνακα υπολογισμού-παρακατάθεσηςτης αποζη¬ 
μίωσης με ημερομηνία 8.7.99 που συντάχθηκε με βάση 
την απόφαση 1106/1999 του Μονομελούς Πρωτοδικείου 
για ακίνητα που απαλλοτριώθηκαν για τη διάνοιξη της 
Ε.Ο. Σταυρού Ελευσίνας από την οδό 1 η Μαΐου έως την ο¬ 
δό Στρατηγού Σαμουήλ του Δήμου Άνω Λιοσίων, σύμφω¬ 
να με τις ενδείξεις της πράξης αναλογισμού 16/98. 

Ειδοποιούμε 

Τα πρόσωπα που έχουν ή αξιώνουν εμπράγματα δικαι¬ 
ώματα στα παραπάνω ακίνητα που έχουν ρυμοτομηθεί, ό¬ 
πως σημειώνονται στα στοιχεία προδικασίας του άρθρου 
5 του Ν. 653/77 ότι η αποζημίωση για τα ακίνητα αυτά έχει 
κατατεθεί στο Ταμείο Παρακαταθηκών και Δανείων, ύ¬ 
στερα από συμψηφισμό των δικαιωμάτων και υποχρεώ¬ 
σεων που προβλέπει το άρθρο 6 του Ν. 5269/31 με την έκ¬ 
δοση του γραμματίου παρακαταθήκης Νο 4940/27.10.99 
για συνολικό ποσό δρχ. 832.635.400. 

Η παρακατάθεση της αποζημίωσης έγινε υπέρ των προ¬ 
σώπων που αναγράφονται παρακάτω και θα καταβληθεί 
μόνο στα πρόσωπα που θα αναγνωριστούν δικαιούχοι. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Νοεμβρίου 1999 

Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 


Αριθ.ΔΙ 2/0/36326 (6) 

Ειδοποίηση παρακατάθεσης αποζημίωσης ακινήτων που 
έχουν ρυμοτομηθεί με το εγκεκριμένο ρυμοτομικό 
σχέδιο του Δήμου Αμαρουσίου για την κατασκευή χώ¬ 
ρου εγκαταστάσεων υποστήριξης (Χ.Ε.Υ.) στην Ε.Ο. 
Σταυρού Ελευσίνας στη συμβολή της με τη Λεωφ. Κύ¬ 
μης, σύμφωνα με τις ενδείξεις της πράξης αναλογι¬ 
σμού 38/97. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 17.7.1923 «περί σχεδίων, 
πόλεων, κωμών και συνοικισμών του Κράτους και οικοδο¬ 
μής αυτών» (ΦΕΚ τεύχος Α' 228/16.8.1923). 

2. Τις διατάξεις του Ν. Δ/τος 797/1971 «Περί Αναγκα¬ 
στικών Απαλλοτριώσεων» (ΦΕΚ 1Α/1971). 

3. Τις διατάξεις του άρθρου 6 του Ν. 5269/31. 

4. Την εξουσιοδοτική απόφαση του Υπουργού ΠΕΧΩΔΕ 
Δ17/01/79/Φ.2.2.1/24.8.89) ΦΕΚ 666 Β'. 

5. Τις διατάξεις του Π. Δ/τος 69/88 (ΦΕΚ 28Α/88) «Περί 
Οργανισμού της ΓΓΔΕ του ΥΠΕΧΩΔΕ». 

6. Τον πίνακα υπολογισμού-παρακατάθεσηςτης αποζη¬ 
μίωσης με ημερομηνία 27.9.99 που συντάχθηκε με βάση 
την απόφαση 713/1999 του Μονομελούς Πρωτοδικείου 
για ακίνητα πόυ απαλλοτριώθηκαν για την κατασκευή χώ¬ 
ρου εγκαταστάσεων υποστήριξης (Χ.Ε.Υ.) στην Ε.Ο. 
Σταυρού Ελευσίνας στη συμβολή της με τη Λεωφ. Κύμης, 
σύμφωνα με τις ενδείξεις της πράξης αναλογισμού 38/97. 

Ειδοποιούμε: 

Τα πρόσωπα που έχουν ή αξιώνουν εμπράγματα δικαι¬ 
ώματα στα παραπάνω ακίνητα που έχουν ρυμοτομηθεί, ό¬ 
πως σημειώνονται στα στοιχεία προδικασίας του άρθρου 
5 του Ν. 653/77 ότι η αποζημίωση για τα ακίνητα αυτά έχει 
κατατεθεί στο Ταμείο Παρακαταθηκών και Δανείων, ύστε¬ 
ρα από συμψηφισμό των δικαιωμάτων και υποχρεώσεων 
που προβλέπει το άρθρο 6 του Ν. 5269/31 με την έκδοση 
του γραμματίου παρακαταθήκης Νο 4944/27.10.99 για 
συνολικό ποσό δρχ. 1.942.224 600. 

Η παρακατάθεση της αποζημίωσης έγινε υπέρ των προ¬ 
σώπων που αναγράφονται παρακάτω και θα καταβληθεί 
μόνο στα πρόσωπα που θα αναγνωριστούν δικαιούχοι. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Νοεμβρίου 1999 
Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




